因何常德招遊西塔有詩遂和
作者：李復
朝代：宋

paragraphs: 支提壓西城，境絕天香集。
招邀乘逸興，步駛追隨急。
到門病眼明，曉逐秋雲入。
浮屠喜躋攀，萬象在拱揖。
古洞積陰靄，暗澹龕像濕。
登茲翻百憂，履危非我習。
南山西出秦，迤邐序等級。
北渭東赴海，洶湧動都邑。
林梢見新月，整歸尚依鬰。
興來莫重辭，時節不可及。